cyanic-selkie/wikianc huggingface dataset:
Kārlis Ludvigs Vilperts
Kārlis Ludvigs Vilperts (de, 1786–1861) bija vācbaltiešu luterāņu mācītājs. Latviešu literārās biedrības līdzdibinātājs un Kurzemes nodaļas vadītājs (1827-1829), Jelgavas vācu draudzes virsmācītājs un Kurzemes ģenerālsuperintendents (1841–1861).
Dzīvesgājums
Dzimis 1785. gadā 5. maijā Džūkstes mācītājmuižā luterāņu mācītāja Georga Vilperta un viņa sievas Annas, dzimušas Konradi, ģimenē. Mācījās Jelgavas akadēmiskajā ģimnāzijā (1802) un studēja medicīnu (1803) un teoloģiju Tērbatas universitātē (1803-1806) un Getingenes universitātē (1806-1807).
Itālijas sieviešu futbola izlase
Itālijas sieviešu futbola izlase (it) ir nacionālā sieviešu futbola komanda, kas pārstāv Itāliju starptautiskās futbola sacensībās. Izlasi pārvalda Itālijas Futbola federācija (FIGC).
Kārlis Ludvigs Vilperts
Dzīvesgājums
Pēc atgriešanās dzimtenē strādāja par mācītāja palīgu pie tēva Džūkstes un Irlavas draudzē (1808-1813), vēlāk bija Džūkstes mācītājs (1813-1849), līdztekus bija Kurzemes konsistorijas asistents (1834), padomnieks (1839), ģenerālsuperintendenta vietnieks (1840-1841), ģenerālsuperintendents un konsistorijas viceprezidents (1841-1861).
Miris 1861. gada 11. oktobrī Džūkstes mācītājmuižā.
Itālijas sieviešu futbola izlase
FIFA Pasaules kausa sievietēm finālturnīrā izlase ir spēlējusi četras reizes, divas reizes iekļuvusi ceturtdaļfinālā: debijas reizē 1991. gadā un 2019. gada Pasaules kausā. Eiropas čempionāta finālturnīros izlase ir piedalījusies 12 reizes, divas reizes izcīnījusi 2. vietu (1993, 1997).
2023. gada jūnijā FIFA Pasaules rangā sievietēm izlase bija 16. vietā.
Jēkabpils SC
Jēkabpils SC, agrāk FK Jēkabpils/JSC, ir Latvijas futbola klubs no Jēkabpils, kas piedalījās 1. līgas turnīrā. Klubs dibināts 2001. gadā. Mājas spēles aizvada Jēkabpils sporta centra stadionā. 2017. gada 14. jūlijā LFF Disciplinārlietu komisija par aizdomīgām darbībām, kas vērstas uz spēļu rezultāta ietekmēšanu, izslēdza "FK Jēkabpils/JSC" no dalības 1. līgā.
Vēsture
Jēkabpils futbola klubs dibināts 2001. gadā ar nosaukumu "Namejs". 2007. gadā Jēkabpils komanda spēja izcīnīt 2. vietu Latvijas 2. līgas finālturnīrā un līdzās FK Spartaks Jūrmala izcīnīja tiesības spēlēt 1. līgā. Tomēr 2009. gadā Jēkabpils klubs palika pēdējā (14.) vietā 1. līgā un tam nācās pārcelties uz 2. līgu. 2012. gadā atkal tika izcīnīta 2. vieta 2. līgas finālturnīrā un tiesības spēlēt 1. līgā.
BeEagleSat
BeEagleSat ir Turcijas nanopavadonis, daļa no Eiropas Komisijas finansētās Zemes apakšējās termosfēras izpētes programmas QB50 (kods QB50 TR01). Tas 2017. gada aprīlī ar kravas kuģi Cygnus OA-7 nogādāts Starptautiskajā kosmosa stacijā, no kurienes brīvā lidojumā orbītā palaists maijā.
HAVELSAT izgatavoja Stambulas tehniskā universitāte un Turcijas Gaisa spēku akadēmija. Tas veidots pēc CubeSat 2U formas standarta ar masu aptuveni 2 kg.
Pavadoņa zinātniskā derīgā krava QB50 projektam ir daudzadatu Lengmīra zonde elektronu blīvuma noteikšanai apkārtējā vidē.
Sekundārā krava ir rentgenstaru pusvadītāju detektors, kas izstrādāts Sabanci universitātē.
Lidojuma gaita
BeEagleSat tika palaists 15:11 UTC kravas kuģa Cygnus OA-7 hermētiskajā nodalījumā ar nesējraķeti Atlas V/401 no Kanaveralas zemesraga Gaisa spēku stacijas starta laukuma SLC-41. 22. aprīlī Cygnus ieradās stacijā.
26. maijā 12:15 UTC trīs 2U pavadoņi, to skaitā BeEagleSat, tika palaisti brīvā lidojumā no Nanoracks NRCSD-11 izmešanas ierīces, kuru turēja Kibo moduļa manipulators.
Terminators 3: Mašīnu sacelšanās
"Terminators 3: Mašīnu sacelšanās" (en) ir 2003. gada ASV zinātniskās fantastikas asa sižeta filma, kuras režisors ir Džonatans Mostovs. Filmā pēc Skynet neveiksmes Sāras Konoras nogalināšanā pirms ir dzimis viņas dēls un paša Džona nogalināšanā bērnībā no nākotnes atsūtītā terminatore T-X cenšas nogalināt pēc iespējas vairāk pretošanās kustības locekļus, kā arī pašu Džonu. Filmā galvenās lomas atveido Arnolds Švarcenegers, Niks Stols, Klēra Deinsa un Kristanna Lokena. Šī ir pēdējā Švarcenegera loma kino pirms kļūšanas par Kalifornijas gubernatoru.
Šī ir trešā daļa "Terminatora" filmu sērijā un turpinājums 1991. gada filmai "Terminators 2: Pastarā diena".
Serhio Regilons
Serhio Regilons (es, dzimis ) ir spāņu futbolists, spēle aizsarga pozīcijā, Spānijas futbola izlases spēlētājs. Kopš 2022. gada Regilons pārstāv Spānijas La Liga komandu Atlético Madrid, kas viņu īrē no Tottenham Hotspur.
Sasniegumi
Real Madrid
Sevilla
UD Las Palmas
Unión Deportiva Las Palmas, S.A.D., biežāk zināms vienkārši kā "Las Palmas", ir Spānijas futbola klubs no Laspalmasas de Grankanārijas Kanāriju salās. Klubs tika dibināts 1949. gadā, pašlaik spēlē Spānijas futbola čempionāta Otrajā divīzijā jeb LaLiga 2. Mājas spēles komanda aizvada Gran Canaria stadionā, kur ir 32 150 skatītāju vietas.
2021. gada Pasaules čempionāts biatlonā
2021. gada Pasaules čempionāts biatlonā notika Pokļukā, Slovēnijā, laikposmā no 9. līdz 21. februārim. Čempionātā sacensības tika aizvadītas 12 disciplīnās: sprintā, iedzīšanā, individuālajā distancē, masu startā, stafetēs vīriešiem un sievietēm, kā arī 2 jauktajās stafetēs. Visās disciplīnās iegūtie punkti tika ieskaitīti 2020.—2021. gada Pasaules kausa kopvērtējumā.
UD Las Palmas
Vēsture
Klubs tika dibināts 1949. gada 22. augustā, apvienojoties piecām vietējām komandām. Jau pēc divām sezonām 1951. gadā pirmo reizi kvalificējās Spānijas futbola čempionāta Pirmajai divīzijai, taču ierindojās tikai 15. vietā un vietu saglabāt nespēja. Vēlāk komanda vairākas reizes gan iekļuva, gan atstāja augstāko līgu. Labākos panākumus komanda guva 20. gadsimta 60. gadu beigās, kad Spānijas čempionātā divas reizes ierindojās labāko trijniekā: 1967.—1968. gada sezonā tika izcīnīta 3. vieta un 1968.—1969. gada sezonā 2. vieta. 2015. gadā pēc 13 gadu pārtraukuma klubs atkal atgriezās Pirmajā divīzijā.
2021. gada Pasaules čempionāts biatlonā
Sākotnēji par čempionāta norises vietu tika noteikta Tjumeņa Krievijā. Starptautiskās Biatlona savienības (IBU) kongresā, kas 2016. gada septembrī norisinājās Moldovas galvaspilsētā Kišiņevā, Tjumeņa balsojumā ieguva 25 balsis, apsteidzot Pokļuku (13 balsis) un Čehijas pilsētu Nove Mesto Morāvijā (11 balsis). 2017. gada februārī IBU valde piespieda Krieviju atteikties no rīkošanas tiesībām dopinga skandāla dēļ. Pokļuka tika apstiprināta par 2021. gada Pasaules čempionāta norises vietu.
Šī bija otrā reize, kad Pokļuka rīkoja pilnu pasaules čempionāta programmu. Iepriekšējo reizi tas šajā vietā norisinājās 2001. gadā. Vēl divas reizes Pokļukā ir risinājušies pasaules čempionāti atsevišķās disciplīnās, kas nav iekļautas olimpisko spēļu programmā — 1998. un 2006. gadā.
Pēc Pasaules antidopinga aģentūras lēmuma, kas stājās spēkā pēc apelācijas izskatīšanas Sporta arbitrāžas tiesā, Krievijas sportistiem pasaules čempionātā bija liegts izmantot savas valsts simboliku un nosaukumu. Viņi startēja kā Krievijas Biatlona savienības komanda, valsts karoga vietā izmantojot sporta federācijas logo. Arī pilns federācijas nosaukums ar vārdu "Krievija" oficiāli nedrīkstēja tikt izmantots, bet tikai abreviatūra RBU.
Visvairāk medaļu (14) izcīnīja Norvēģijas biatlonisti. Viņi ieguva zelta medaļas septiņās disciplīnās. Ieskaitot panākumus stafetēs, visvairāk zelta medaļu izcīnīja norvēģi Tīrila Ekhofa un Sturla Holms Legreids, par pasaules čempioniem kļūstot četras reizes.
Medaļu kopvērtējums
Mājinieki
Somijas basketbola izlase
Somijas basketbola izlase ir komanda, kas pārstāv Somiju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts.
Ņikitins
Ņikitins (ru, no personvārda Ņikita ( no el — "uzvarētājs"); sieviešu dzimtē Ņikitina (Никитина)) ir krievu cilmes uzvārds. Cilvēki ar šo uzvārdu:
Kazimirvāles muiža
Kazimirvāles muižas kungu māja atrodas Kazimirvāles ezera krastā Augšdaugavas novada Eglaines pagasta Kazimirvālē, divus kilometrus no Subates. Līdz 1920. gada agrārajai reformai muiža piederēja Lizanderu (Lysander) dzimtai. Tagad atjaunotā muižas ēkā izveidots viesu māja "Kazimirvāle" ar trīs dzīvokļiem, ēdamistabu un dzīvojamo istabu.
Vēsture
Muižas nosaukums radies no muižas īpašnieka Kazimirsvāla (Casimirswahl), kas 1816. gadā nopirka šo Prodes muižas pusmuižu par 14 tūkstošiem sudraba rubļu. 1830. gadā Kazimirvāles muižu ieguvis Pēteris Lizanders. Viņam bija divi dēli Žanno un Gothards, muižu mantojumā saņēma viņa dēls Žanno. Pēdējais Kazimirvāles īpašnieks no 1906. gada bija Makss fon Lizanders. Padomju laikos ēkās atradās mežniecība. 1970. gadā Baltkrievijas kinostudija Kazimirvālē uzņēma filmu "Muižnieka Čertophanova dzīve un nāve" pēc I. Turgeņeva darbiem "Čertophanovs un Ņedopjuskins" un "Čertophanova gals" (Чертопханов и Недопюскин, Конец Чертопханова).
Kviksteps
Kviksteps ir ātra deja, kas radusies no fokstrota. Dejas nosaukums radās tikai 1927. gadā, līdz tam kvikstepu sauca par ātro fokstrotu vai ātra ritma fokstrotu. Kviksteps laika gaitā ir absorbējis daudzus citu deju soļus, tajā skaitā galopa un polkas kustības. Mūsdienu kvikstepā ietverti gājiena un skrējiena soļi, šasē un griezieni.
Coptotriche mediostriata
Coptotriche mediostriata ir alotājkožu dzimtas suga. Tā ir sastopama ASV - Arizonas, Kalifornijas, Kolorādo, Ņūmeksikas un Vašingtonas štatos. Kāpuru saimniekaugi ir ozolu ģints pārstāvji, tajā skaitā Quercus gambelii, Quercus kelloggii un Quercus oblongifolia, kā arī, iespējams, Quercus garryana.
Coptotriche malifoliella
Coptotriche malifoliella ir alotājkožu dzimtas suga. Tā ir sastopama ASV - Vašingtonas, Indiānas, Kentuki, Masačūsetsas, Ņūdžersijas, Ņujorkas, Ohaio, Pensilvānijas un Teksasas štatos, un Kanādā - Ontārio provincē. Kāpuru saimniekaugi ir punktainā krustābele un ābeļu ģints pārstāvji, tajā skaitā vainagu ābele un mājas ābele.
Coptotriche perplexa
Coptotriche perplexa ir alotājkožu dzimtas suga. Tā ir sastopama ASV - Virdžīnijas štatā. Kāpuru saimniekaugi ir kastaņas.
Playboy
Playboy ir vīriešu dzīvesstila žurnāls. To 1953. gadā Čikāgā dibināja Hjū Hefners. Playboy pašlaik ir viens no plašāk pazīstamākajiem zīmoliem pasaulē. Žurnālā tiek publicētas intervijas, pētnieciski un izklaidējoši raksti, pasaules literātu stāsti un augsti kvalitatīvi un mākslinieciski sieviešu kailfoto. Pirmais žurnāls tika izdots 1953. gada decembrī, uz tā vāka bija attēlota Merilina Monro. Kopējais žurnāla metiens 2011. gadā sasniedza 1,5 miljonus. Kopš 2010. gada žurnāls tiek izdots arī Latvijā.
Ziemeļmaķedonija olimpiskajās spēlēs
Ziemeļmaķedonija olimpiskajās spēlēs pirmo reizi piedalījās 1996. gadā, kad vasaras olimpiskās spēles notika Atlantā. Pirmās ziemas olimpiskās spēles, kurās piedalījās Ziemeļmaķedonija, notika 1998. gadā Nagano. Kopš 1996. gada Ziemeļmaķedonija ir piedalījusies gan visās vasaras olimpiskajās spēlēs, gan visās ziemas olimpiskajās spēlēs. Ziemeļmaķedonija olimpiskajās spēlēs piedalās ar nosaukumu — Bijusī Dienvidslāvijas Republika Ziemeļmaķedonija — saistībā ar domstarpībām ar Grieķiju par valsts nosaukumu.
Līdz 1988. gadam Ziemeļmaķedonijas sportisti olimpiskajās spēlēs piedalījās Dienvidslāvijas sastāvā.
Līdz šim Ziemeļmaķedonija olimpiskajās spēlēs ir izcīnījusi divas olimpiskās medaļas — abas vasaras olimpiskajās spēlēs.
Karognesēji
Karognesēji, kas nesuši karogus olimpisko spēļu atklāšanas ceromonijās
Naomiči Ueda
Naomiči Ueda (dzimis ) ir Japānas futbolists, aizsargs, Japānas futbola izlases dalībnieks. Kopš 2023. gada spēlē Japānas augstākās līgas kluba Kashima Antlers sastāvā.
Olimpa kalns (Kipra)
Olimpa kalns (gr) ir 1952 metrus augsta virsotne Kipras salā. Tā ir Trodosu kalnu un Kipras salas augstākā virsotne.
Kalna nogāzēs ierīkotas slēpošanas trases. Pati kalna virsotne nav publiski pieejama, jo šeit atrodas Lielbritānijas kara bāze. Antīkais vēsturnieks Strabons apgalvo, ka kalna rajonā atradās Afrodītes templis, kurā sievietēm ieeja bija aizliegta.
Abietīnskābe
Abietīnskābe ir kolofonija galvenā sastāvdaļa (40—50%). Tā ir nepiesātināta monokarbonskābe (C19H29COOH) ar sarežģītu molekulas uzbūvi — triciklisko diterpēnu atvasinājums. Abietīnskābi iegūst, destilējot skuju koku sveķus.
Karsējot abietīnskābi kopā ar maleīnskābes anhidrīdu, 1952. gadā Latvijā ieguva aduktu, ko lietoja dažādās rūpniecības nozarēs. Šī reakcija pieder pie diēnu sintēzes reakcijām, kur abietīnskābe (vai tās izomērs, kas veidojas sildot — levopimārskābe) ir diēns, bet maleīnskābes anhidrīds — dienofils.
1959. gadā Latvijā no sveķiem ieguva abietīnskābes esterus, vairākus no kuriem lietoja laku ražošanā.
Virsbūve
Virsbūve ir automobiļa vai cita transportlīdzekļa daļa, kas paredzēta pasažieru un bagāžas izvietošanai. Virsbūve stiprinās pie automobiļa rāmja. Mēdz būt arī virsbūves bez rāmja — nesošās virsbūves, kas izpilda arī rāmja funkciju. Pie nesošās virsbūves stiprinās visi automobiļa agregāti un mezgli. Vieglajiem automobiļiem pastāv slēgta un atvērta tipa virsbūves. Kravas automobiļiem virsbūve sastāv no šofera kabīnes un kravas platformas.
Teorija
Automobiļa forma ir atkarīga no tā konstrukcijas un komplektācijas, no pielietotajiem materiāliem un virsbūves ražošanas tehnoloģijas. Savukārt, jaunas formas izveide spiež meklēt jaunus tehniskos risinājumus un materiālus. Automobiļa virsbūves formas ietekmē sociālie un ekonomiski faktori, kā arī automobiļa statusa un kvalitātes faktori.
Furgons
Furgons (fr) ir slēgta tipa virsbūve vieglajiem automobiļiem (kravas pasažieru), kas paredzēts kravu, cilvēku un aprīkojuma pārvadāšanai.
Furgonu tipi
Pastāv vairāki furgonu tipi:
246. mikroautobusu maršruts (Rīga)
246. mikroautobusu maršruts bija Rīgas sabiedriskā transporta maršruts, kas kursēja no Rīgas centra (atsevišķos reisos no Pļavniekiem kopš 2016. gada) līdz Daugavgrīvai. Kopš 2016. gada 8. septembra maršruts tika apvienots ar 217. minibusu maršrutu. No 2018 gada 16. jūlija maršruts kursēja arī brīvdienās, bet tikai līdz Rīgas centram.
Panamerikas spēles
Panamerikas spēles ir starptautiskas daudzu sporta veidu sacensības, kas notiek ik pēc četriem gadiem un kurās piedalās sportisti no Amerikas valstīm. Mūsdienās tās organizē Panamerikas sporta organizācija (PASO). Pirmās Panamerikas spēles notika 1951. gadā Buenosairesā, Argentīnā. 1990. gadā vienīgo reizi notika arī Ziemas Panamerikas spēles.
Мedaļu kopvērtējuma tabula
Zemāk esošajā tabulā parādīts piešķirto medaļu skaits Panamerikas spēļu vēsturē.
246. mikroautobusu maršruts (Rīga)
No 2019. gada 1. maija mikroautobusi kursēja tikai no Rīgas centra (atsevišķos reisos no Jūrkalnes ielas) līdz Daugavgrīvai. Tika slēgts maršruts līdz Pļavniekiem.
No 2020. gada 1. janvāra maršruts tika slēgts. Līdz 2022. gada septembrim tika aizvietots ar 346. ekspresbusu (Centrs - Daugavgrīva).
Maršruts
Centrs — Pļavnieki kursē pa šādām ielām: Parādes iela, Flotes iela, Kapteiņu iela, Gobas iela, Stūrmaņu iela, Gaigalas iela, Daugavgrīvas šoseja, Daugavgrīvas iela, Raņķa dambis, Uzvaras bulvāris, Akmens tilts, 11. novembra krastmala, 13. janvāra iela, Marijas iela un Satekles iela.
Centrs — Daugavgrīva kursē pa šadām ielām: Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Raņķa dambis, Daugavgrīvas iela, Daugavgrīvas šoseja, Gaigalas iela, Stūrmaņu iela, Gobas iela, Kapteiņu iela, Flotes iela un Parādes iela.
Pieturvietas
246. mikroautobusu maršrutā kopumā ir 54 pieturas. Virzienā Daugavgrīva — Centrs ir 28 pieturas, bet virzienā '''Centrs — Daugavgrīva ir 26 pieturas.
Karaliskais cekulpingvīns
Karaliskais cekulpingvīns (Eudyptes schlegeli) ir liela auguma pingvīnu dzimtas (Spheniscidae) jūrasputns. Ģeogrāfisko variāciju nav. Dažās sistemātikās karaliskais cekulpingvīns tiek sistematizēts kā zeltcekula pingvīna (Eudyptes chrysolophus) pasuga. Retos gadījumos abas pingvīnu sugas hibridizējas, lai gan arī citas pingvīnu sugas mēdz savā starpā hibridizēties. Līdzīgā nosaukuma dēļ to reizēm sajauc ar karalisko pingvīnu vai imperatorpingvīnu.
Karaliskais cekulpingvīns ziemas mēnešos mājo aukstajā Dienvidu okeānā ap Antarktīdu, bet īsajā vasarā tas izkāpj uz cietzemes, lai perētu. Tas perē tikai Makvorija salā, kas atrodas uz dienvidiem no Jaunzēlandes.
Izskats un īpašības
Karaliskais cekulpingvīns ārēji ir ļoti līdzīgs zeltcekula pingvīnam, bet atšķirībā no pēdējā tam ir balta seja un pakakle. Tas ir lielākais cekulaino pingvīnu ģints (Eudyptes) pingvīns. Karaliskā cekulpingvīna ķermenis ir 65—75 cm garš, un tas sver 3—8 kg. Tēviņi ir nedaudz lielāki nekā mātītes, bet abu dzimumu apspalvojums ir vienāds - melnbalts. Tam ir melna mugura un spārnu virspuses, balts vēders, spārnu apakšpuses un seja. Bet virs acīm līdzīgi kā uzacis koši dzelteni cekuli. Karaliskais cekulpingvīns ir vienīgais cekulaino pingvīnu ģintī, kuram abi cekuli uz pieres savienojas. Knābis ir proporcionāli liels, un tas ir sārts vai oranžs. Pie knābja pamatnes karaliskajam cekulpingvīnam ir neapspalvoti, rozā ādas laukumiņi. Arī pleznotās pēdas ir maigi rozā krāsā. Pingvīnēnus sedz tumšas, brūnpelēkas dūnas.
Uzvedība un barība
Pēc ligzdošanas karaliskais cekulpingvīns dodas jūrā baroties. Tas apmēram 5 nedēļu laikā atjauno savu masu, kas zaudēta perēšanas un mazuļu barošanas laikā. Atkopies tas martā atgriežas uz Makvorija salas, lai nomainītu apspalvojumu. Paiet jaunas 24—29 badošanās dienas, kamēr izaug jaunais apspalvojums.
Karaliskais cekulpingvīns barojas ar kriliem, zivīm un nelielos daudzumos ar kalmāriem.
Ligzdošana
Karaliskie cekulpingvīni ligzdo jūras malā - pludmalēs vai uz klintīm, kas apaugušas ar zāli. Tie neiet dziļāk iekšzemē par 1,6 km no krasta līnijas. Līdzīgi kā citi pingvīni tie veido ligzdošanas kolonijas. Tēviņi ierodas nedaudz agrāk un izveido ligzdu, kas ir vienkārša, sekla iedobīte smiltīs vai zālē. Ligzdā tiek salikti akmentiņi un zāles stiebri. Riests sākas septembrī, kad ierodas mātītes. Tēviņi stāv, izplētuši spārnus un pacēluši knābi pret debesīm, ik pa brīdim izkliedzot riesta saucienu. Oktobrī sākas olu dēšanas laiks, katra mātīte izdēj 2 olas. Pirmā ir mazāka, bet otrā lielāka. Intervāls starp olu dēšanu ir apmēram 4—5 dienas. Līdzko otrā ola ir izdēta, pirmā ola tiek izgrūsta no ligzdas. Kopējais inkubācijas periods ilgst 35 dienas. Olas perē abi vecāki, mainoties ik pa 12 dienām.
Karaliskais cekulpingvīns un cilvēks
Mūsdienās karalisko cekulpingvīnu populācija, kas sastāv no 850 000 pingvīnu, vairs nav apdraudēta. Pagātnē tos medīja, lai iegūtu taukus. Tasmanijā laikā no 1870. gada līdz 1919. gadam ik gadu tika izdotas medību atļaujas 150 000 pingvīnu medībām. Šajā skaitā ietilpa arī karaliskā pingvīna medību atļaujas. Tauku ieguves rūpniecības maksimums tika sasniegts 1905. gadā. Šajā laikā Makvorijas salas tauku ražošanas rūpnīcā ik dienu pārstrādāja 2000 pingvīnu, no viena pingvīna iegūstot 1/2 litru tauku. Pingvīnu medības aizliedza 1920. gadā, kad to populācija sasniedza kritisko izmiršanas robežu. Pirms tauku lielražošanas uzsākšanas, Makvorija salā perēja 2 miljoni pingvīnu, ieskaitot abas sugas — karaliskos cekulpingvīnus un karaliskos pingvīnus. Lai veicinātu abu pingvīnu sugu populāciju atjaunošanos, sala 1933. gadā tika pasludināta par rezervātu.
Aleksandrs Rjazancevs (šahists)
Aleksandrs Rjazancevs (ru; dzimis Maskavā) ir Krievijas starptautiskais lielmeistars šahā (2001).
Biogrāfija
No 1995. līdz 2002. gadam vairākkārt pārstāvējis Krieviju Eiropas un Pasaules jauniešu šaha čempionātos, kuros izcīnījis četras medaļas: divas zelta (1997. gadā Pasaules jauniešu šaha čempionātā U12 vecuma grupā un 1998. gadā Eiropas jauniešu šaha čempionātā U14 vecuma grupā), sudraba (1995. gadā Eiropas jauniešu šaha čempionātā U10 vecuma grupā) un bronzas (1997. gadā Eiropas jauniešu šaha čempionātā U12 vecuma grupā). 2000. gadā kopā ar Krievijas komandu uzvarējis Pasaules jauniešu šaha olimpiādē U16 vecuma grupā. 2006. gadā uzvarējis Maskavas pilsētas šaha čempionātā.
Daudzu starptautisko šaha turnīru laureāts, tajā skaitā uzvarējis vai dalījis pirmo vietu Aluštā (2000, 2001), Voroņežā (2003) Obervartā (Austrija, 2004), Hengelo (Nīderlande, 2005), Salehardā (2006), Bīlē (2010).
Par panākumiem turnīros FIDE 1999. gadā Rjazancevam piešķīrusi starptautiskā meistara (IM), bet 2001. gadā - starptautiskā lielmeistara (GM) nosaukumu. 2011. gadā bijis Krievijas vīriešu izlases vecākais treneris. 2013. gadā kļuvis par FIDE vecāko treneri.
Pīlādži
Pīlādži (Sorbus) ir rožu dzimtas ģints. Tie ir vasarzaļi koki vai krūmi. Lapas ir vienkāršas vai plūksnaini saliktas ar pielapēm. Ziedi ir balti vai sārti, sakārtoti vairoga formā. Augļi ir sīki sarkanas, dzeltenas vai brūnas krāsas ogveida āboli. Pīlādži galvenokārt ir sastopami ziemeļu puslodē. Latvijā savvaļā sastopams vienīgi parastais pīlādzis (Sorbus aucuparia).
Tos audzē arī kā krāšņumaugus. Pīlādžu augļos ir daudz vitamīnu, tāpēc tie tiek izmantoti zāļu un vitamīnu ražošanā, kā arī pārtikas rūpniecībā.
Klaburčūsku apakšdzimta
Klaburčūsku apakšdzimta (Crotalinae) ir lielākā un plašākā odžu dzimtas (Viperidae) apakšdzimta, kurā apvienotas 229 mūsdienās dzīvojošas indīgas čūsku sugas un kas tiek iedalītas 21 ģintī. Tās mājo Amerikas abos kontinentos, Āzijā un Eiropas dienvidaustrumos. Lielākā sugu dažādība sastopama Amerikā, kur sastopamas 12 ģinšu sugas, pārējo 9 ģinšu sugas dzīvo Āzijā, no kurām Centrālāzijas mamuši (Gloydius halys) ir vienīgais, kas mājo arī Eiropas dienvidaustrumos. Lietus mežu izciršana ir strauji samazinājusi daudzu sugu populācijas, kā arī klaburčūskas tiek neatļauti medītas, lai iegūtu čūskādas.
Izskats un īpašības
Klaburčūskas kā visas odzes ir masīvas čūskas, kurām ir proporcionāli īsas astes. Tās galā ir īpatnējs brīdinājuma orgāns — klabeklis. Šīs īpašības dēļ klaburčūska ir ieguvusi savu nosaukumu latviešu valodā. Tās var būt dažāda lieluma. Mazākā apakšdzimtā ir Indijas kumpdeguna odze (Hypnale hypnale), kuras vidējais garums ir 30–45 cm, bet lielākā ir Dienvidamerikas grāvju odze (Lachesis muta), kuras lielākie īpatņi var sasniegt 3,65 metrus. Tā ir arī lielākā Amerikā dzīvojošā indīgā čūska.
Visām klaburčūskām termisko maņu orgānu atveres, kas atrodas starp nāsīm un acīm, ir dziļas, labi pamanāmas bedrītes, pat rievas. Klaburčūskām šis maņu orgāns ir īpaši jutīgs un, uztverot upura siltuma starojumu, tās spēj noteikt medījuma lielumu, vai tas ir piemērots tām kā barība, tā atrašanās vietu un attālumu līdz upurim.
Termiskais maņu orgāns
Termiskajam maņu orgānam ir sarežģīta uzbūve un tas ir līdzīgs pitonu un žņaudzējčūsku termiskajam maņu orgānam. Tas paslēpts dziļi augšžokļa dobumā. Orgāns ar īpašu membrānu sadalīts divās kamerās, no kurām priekšējā ir lielāka nekā tālākā. Priekšējā kamera ir savienota ar ārpasauli.
Kameras savstarpēji ir savienotas ar smalku tunelīti, kuru čūska ar apkārtējo muskuļu palīdzību var atvērt un noslēgt. Kontrolējot šo tunelīti, klaburčūska spēj līdzsvarot gaisa spiedienu membrānas abās pusēs. Uz membrānas atrodas daudzi nervu gali, kas bagāti ar mitohondrijiem. Kad čūskas tuvumā nonāk iespējamais medījums, membrāna uztver dzīvnieka infrasarkano starojumu. Tā kā termiskie maņu orgāni atrodas galvas abās pusēs, tad tas ir stereo starojums, kas čūskai dod informāciju par upura atrašanās vietu, attālumu un lielumu. Eksperimentos ir noskaidrots, ka klaburčūska spēj uztvert jebkuru kustīgu objektu, kas ir par 0,2 °C siltāks kā zeme. Maņu orgāns ir ļoti svarīgs ne tikai medījot, bet arī, lai izvairītos no čūskas ienaidniekiem. Klaburčūskas no pārējām odzēm atšķiras arī ar īpašu indes dziedzera muskuli, kas saraujoties ar spēku izsviež indi.
Ieradumi
Klaburčūsku apakšdzimtas sugas apdzīvo dažādus biotopus, sākot ar tuksnešiem, piemēram, ragainā klaburčūska (Crotalus cerastes), un beidzot ar lietus mežu, piemēram, Dienvidamerikas grāvju odze. Tomēr lielākā daļa mājo mērenajā joslā. Klaburčūskas mīt vai nu uz zemes, vai kokos, bet viena suga (mokasīnčūska (Agkistrodon piscivorus)) dzīvo daļēji ūdenī, daļēji uz sauszemes. Visaugstāk kalnos sastopamas Meksikas tumšā klaburčūska (Crotalus triseriatus) un Tibetas mamuši (Gloydius strauchi). Abas sugas mīt augstāk kā 4000 metri virs jūras līmeņa.
Lai arī dažas sugas ir izteikti aktīvas dienas laikā, piemēram, Šrilankas šķēpgalvas čūska (Trimeresurus trigonocephalus), lielākā daļa sugu ir aktīvas naktī, izvairoties no augstajām temperatūrām dienas laikā, turklāt naktīs aktīvs ir arī to medījums. Klaburčūskas ar savu termisko maņu orgānu spēj atrast arī vēsākas vietas, kurās dienas karstumā noslēpties. Kā jebkura čūska arī klaburčūskas cenšas izvairīties no konfliktiem un uzbrūk tikai tad, ja tiek izbiedēta vai tai nav kur aizbēgt. Mazāka auguma sugas ir bailīgākas kā lielākās.
Vairošanās
Ar dažiem izņēmumiem klaburčūsku apakšdzimtas sugas ir oldzīvdzemdētājas, olas attīstās mātītes ķermenī un piedzimst dzīvi mazuļi. Ar olām vairojas grāvju odzes (Lachesis), Malajas odzes (Calloselasma) un dažas šķēpgalvas čūsku (Trimeresurus) sugas. Pastāv uzskats, ka sugas, kas dēj olas, uzturas ligzdas tuvumā, lai aizsargātu tās.
Skatīt arī
Pārējās odžu dzimtas apakšdzimtas:
Terminators: Glābšana
Šī ir ceturtā daļa "Terminatora" filmu sērijā un turpinājums 2003. gada filmai "Terminators 3: Mašīnu sacelšanās".
Skotijas grēda
Skotijas grēda vai Dienvidantiļu grēda ir zemūdens kalnu grēda Atlantijas okeāna dienvidrietumu daļā (daļēji — Dienvidu okeānā), kas savieno Dienvidamerikas dienvidu galu (Ugunszemi) ar Antarktīdas pussalu, no ziemeļiem, austrumiem un dienvidiem ieskaujot Skotijas jūru. Grēda ir Kordiljeru (Dienvidamerikā Andi) kalnu sistēmas turpinājums, savienojot to ar Rietumantarktīdas kalniem. Grēdas garums ir ap 3500 km, dziļums — no 1000 līdz 3000 m. Virs ūdens paceļas Estadosas sala, Šega klintis, Dienviddžordžija, Dienvidsendviču salas, Dienvidorkneju salas un Dienvidšetlendas salas, kuras dažkārt kopīgi dēvē par Dienvidantiļu salām. Austrumos no Dienvidsendviču salām tām paralēli 965 km garumā stiepjas Dienvidsendviču dziļvaga, kas sasniedz 8428 m dziļumu.
Riteņbraukšana 2016. gada vasaras olimpiskajās spēlēs — individuālais brauciens sievietēm
Sieviešu šosejas riteņbraukšanas individuālā brauciena sacensības 2016. gada olimpiskajās spēlēs norisināsies 10. augustā, sākoties un noslēdzoties nelielajā Pontalas pussalā, Riodežaneiro. Sacensības notiks Barras sacenzību zonā un ir viena no septiņām pagaidu Olimpiskajām būvēm. Par uzvarētāju kļuva ASV sportiste Kristīna Ārmstronga, apsteidzot Olgu Zabeļinsku (Krievija) un Annu van der Bergenu (Nīderlande). Pēdējo, 25. vietu ieņēma Norvēģiju pārstāvošā latviešu sportiste Vita Heine.
Pirmssacensību favorītes
Pirms sacīkstēm galvenās favorītes bija esošā olimpiskā čempione ASV sportiste Kristīna Ārmstronga, pēdējās Pasaules čempiones pēc iepriekšējām Olimpiskajām spēlēm - nīderlandiete Elena van Deika (2013), vāciete Lisa Brennauere (2014) un jaunzēlandiete Linda Villumsena (2015).
Distance
Sieviešu brauciena distance bija viens aplis 29,8 km garumā Grumari aplī. Sacensību starts un finišs bija Tim Maia laukumā (Estrada do Pontal), pēc tam iebraucot Grumari aplī pulksteņa rādītāja virzienā. Aplī divi kāpumi: Grumari kāpums pēc 9,7 km un otrais kāpums (Grota Funda) pie 19,2 km atzīmes.
Kivdolova
Kivdolova vai Kiudalova, agrāk arī Kivdoli vai Kivdoļi, ir ciems Ludzas novada Pureņu pagastā, pagasta centrs. Izvietojies pagasta austrumdaļā Kivdolovas ezera krastā pie autoceļa V525 12,5 km no novada centra Ludzas un 281 km no Rīgas. Kivdolovā atrodas pagasta pārvalde, Pureņu tautas nams, bibliotēka, feldšeru-vecmāšu punkts, pasta nodaļa Strumpe, veikals. Apdzīvotā vieta izaugusi pēc 1984. gada, kad uz šejiemi no Vitkupovas pārcelta ciema padome un 1988. gadā uzbūvēta sākumskola.
Leons Līdums
Leons Līdums (dzimis ) ir Aizkraukles novada domes priekšsēdētājs, šo amatu viņš ieņem kopš.
Pirms tam bijis 9. Saeimas deputāts no Tautas partijas.
Polijas pagrīdes valsts
Polijas pagrīdes valsts (poļu: Polskie Państwo Podziemne) jeb Polijas slepenā valsts (Tajne państwo) bija vienots politisks un militārs veidojums, ko Trešā reiha un PSRS okupētajā Polijā izveidoja pretošanās organizāciju apvienība, kas bija lojālas Polijas Republikas valdībai trimdā Londonā. Pirmie pagrīdes valsts elementi tika izveidoti Vācijas un Padomju Savienības iebrukuma Polijā pēdējās dienās 1939. gada septembra beigās. Pagrīdes valsti tās atbalstītāji uztvēra kā pirmskara Polijas Republikas un tās iestāžu, kas īstenoja bruņotu cīņu pret nacistu un padomju okupācijas varu, legālu turpinājumu. Pagrīdes valsts aptvēra ne tikai militāro pretošanos, kas bija viena no lielākajām pasaulē, bet arī civilās struktūras, piemēram, tieslietu, izglītības, kultūras un sociālo dienestu struktūras.
Lai gan pagrīdes valsts lielāko kara daļu guva plašu atbalstu, to neatbalstīja un neatzina komunisti. Radikālo nacionālistu kustības "Falanga" un "ABC" aktīvi pretojās pret Vācijas okupāciju Polijā, un šīs divas kustības ātri vien nomainīja Konfederacja Narodu - Polijas pagrīdes valsts daļu, kurā ietilpa arī lielākā daļa pirmskara galēji labējo pārstāvju. Komunistu ietekme galu galā samazinājās militāro neveiksmju, jo īpaši Varšavas sacelšanās neveiksmes dēļ, un pieaugošā PSRS naidīguma dēļ. Padomju Savienība 1944. gadā izveidoja alternatīvu marionešu valdību, Polijas Nacionālās atbrīvošanas komiteju, un nodrošināja, ka tā veidoja pēckara Polijas valdības pamatu. Padomju Savienības atbalstītās komunistu varas pārņemšanas laikā Polijā, kara beigās daudzi pagrīdes valsts locekļi tika vajāti kā iespējamie nodevēji un gāja bojā cietumos. Rietumu sabiedrotie atstāja Poliju novārtā, uzskatot, ka sarunas ar komunistu varas iestādēm nav iespējamas, un vēloties izvairīties no pilsoņu kara, 1945. gada pirmajā pusē svarīgākās pagrīdes valsts institūcijas pašlikvidējās.
Galu galā simtiem tūkstošu cilvēku bija tieši iesaistīti dažādās pagrīdes valsts aģentūrās (bieži vien tiek lēsts, ka tikai Armia Krajowa vien bija iesaistīti gandrīz pusmiljons cilvēku), un tos klusi atbalstīja miljoniem Polijas pilsoņu. Pamatojums slepenas civilās varas izveidei bija fakts, ka vācu un padomju okupācija Polijā bija nelikumīga. Līdz ar to visas okupācijas varas izveidotās iestādes tika uzskatītas par nelikumīgām, un saskaņā ar Polijas tiesību aktiem tika izveidotas paralēlas Polijas pagrīdes iestādes. Pagrīdes valsts mērogam netīšām palīdzēja arī okupantu rīcība, kuru centieni iznīcināt Polijas valsti, nāciju un kultūru, tostarp galvenokārt genocīda politika, kas bija vērsta pret Polijas pilsoņiem, veicināja tautas atbalstu Polijas pretošanās kustībai un tās attīstībai.
Coptotriche pulverea
Coptotriche pulverea ir alotājkožu dzimtas suga. Tā ir sastopama Karību reģionā - Sent Tomas salā, un Belizā. Kāpuru saimniekaugs ir Terminalia amazonia. Coptotriche pulverea morfoloģiski ir līdzīga Coptotriche forsteroniae.
Netieša funkcija
Matemātikā netiešs vienādojums ir attiecības forma, kur \ R ir vairāku mainīgo funkcija (biežāk polinoms). Piemēram, vienības apļa netiešais vienādojums is x^2+y^2 = 1.
Netieša funkcija ir funkcija, kas ir definēta ar netiešu vienādojumu, kas saista vienu no mainīgajiem, ko uzskata par funkcijas vērtību, ar citiem, ko uzskata par argumentiem.
Pauls van Asbruks
Pauls van Asbruks (nl; dzimis, miris ) bija beļģu sporta šāvējs, trīs olimpisko medaļu ieguvējs, vairākkārtējs pasaules čempions.
Viņš vairākas reizes startējis arī pasaules čempionātos šaušanā, kur periodā no 1900. līdz 1936. gadam izcīnījis 35 medaļas, no tām 13 zelta, 9 sudraba un 13 bronzas medaļas.
Oļegs Pervakovs
Oļegs Pervakovs (dzimis ) ir krievu šaha problēmists, lielmeistars šaha kompozīcijā (2005).
Šaha kompozīcija
Pervakovs ir trīskārtējs pasaules (2004—2006, 2007—2009, 2013—2015)  un Krievijas čempions šaha kompozīcijā etīžu grupā, Krievijas Šaha federācijas šaha kompozīcijas komisijas priekšsēdētāja vietnieks, šaha žurnālists, žurnāla 64 — Шахматное обозрение (64 — Šaha apskats) atbildīgais sekretārs, žurnāla Шахматная композиция (Šaha kompozīcija) etīžu nodaļas redaktors. No 1977. gada sastādījis vairāk nekā 130 etīdes, no tām 90 ieguvušas godalgas, tai skaitā 26 pirmās.
Bermudas olimpisko medaļnieku uzskaitījums
Līdz šim tikai viens Bermudu sportists olimpiskajās spēlēs ir izcīnījis medaļu. Tas bija Klārenss Hills, kas 1976. gada vasaras olimpiskajās spēlēs Monreālā izcīnīja bronzas medaļu boksā. Bermudas vasaras olimpiskajās spēlēs piedalās kopš 1936. gada un ziemas olimpiskajās spēlēs kopš 1992. gada.
Sportistu uzskaitījums
Iekļauti tie sportisti, kas olimpiskajās spēlēs piedalījušies un izcīnījuši medaļas pārstāvot Bermudas.
Cigoriņu iela (Rīga)
Cigoriņu iela ir iela Rīgā, Zemgales priekšpilsētā, Torņakalnā. Cigoriņu iela sākas krustojumā ar Friča Brīvzemnieka ielu pretī Arkādijas parkam un, nekrustojot citas ielas, beidzas teritorijā pie Rīgas Stradiņa universitātes sporta kluba. Kopējais ielas garums ir 65 metri, un tā sastāv no vienas braukšanas joslas ar asfalta segumu. Cigoriņu ielā ir saimnieciska apbūve un Rīgas Stradiņa universitātes sporta klubs (Cigoriņu iela 3).
PolyITAN-2-SAU
PolyITAN-2-SAU ir Ukrainas nanopavadonis, daļa no Eiropas Komisijas finansētās Zemes apakšējās termosfēras izpētes programmas QB50 (kods QB50 UA01). Tas 2017. gada aprīlī ar kravas kuģi Cygnus OA-7 nogādāts Starptautiskajā kosmosa stacijā, no kurienes brīvā lidojumā orbītā palaists maijā.
PolyITAN-2-SAU izgatavoja Kijivas politehniskais institūts. Tas veidots pēc CubeSat 2U formas standarta ar masu 1,9 kg.
Pavadoņa zinātniskā derīgā krava QB50 projektam ir FIPEX (Flux-Φ-Probe Experiment) — pretimplūstošās gāzes analizators, kas spēj noteikt atomārā un molekulārā skābekļa raksturlielumus.
Sekundārais uzdevums ir Kijivas politehniskais institūtā izstrādātās žiroskopa orientācijas sistēmas darbības pārbaude.
Lidojuma gaita
PolyITAN-2-SAU tika palaists 15:11 UTC kravas kuģa Cygnus OA-7 hermētiskajā nodalījumā ar nesējraķeti Atlas V/401 no Kanaveralas zemesraga Gaisa spēku stacijas starta laukuma SLC-41. 22. aprīlī Cygnus ieradās stacijā.
26. maijā 12:15 UTC trīs 2U pavadoņi, to skaitā PolyITAN-2-SAU, tika palaisti brīvā lidojumā no Nanoracks NRCSD-11 izmešanas ierīces, kuru turēja Kibo moduļa manipulators.
Kabriolets
Kabriolets (fr) ir atvērta tipa virsbūve vieglajiem automobiļiem ar salokāmu jumtu un vienu vai divām sēdekļu rindām.
Mūsdienu vieglie automobiļi tiek aprīkoti ar mīkstajiem salokāmajiem jumtiem (dermatīns u.c.) vai ar cieto salokāmo jumtu. Kabrioleti tiek veidoti uz pastiprinātu sedanu, hečbeku un kupeju virsbūvju bāzēm un ir aprīkoti tikai ar divām durvīm.
Lielbritānijā kabrioletus vēsturiski dēvē par Drop-head coupé, savukārt ASV un Austrālijā par Convertible.
Autoceļš V557
V557 autoceļš Dricāni—Nautrēni ir Latvijas vietējais autoceļš, kas savieno autoceļu P36 Dricānos caur Strūžāniem ar autoceļu V555 Žogotās. Autoceļš ir 15,5 km garš un klāts ar asfaltbetona un grants segumu. Ceļš šķērso Rēzeknes novada Dricānu, Strūžānu un Nautrēnu pagastus.
Pirmo 7 km garu posmu autoceļš ir klāts ar asfaltbetona segumu, tad Strūžānos, aptuveni 0,3 km attālumā no ciema robežas to nomaina grants segums. Kopējais šī grants seguma posms ir 0,7 km garš, pēc tam Seiļos sākas otrs 340 m garš asfaltēts posms. Atlikusī posmā autoceļš ir klāts ar grants segumu.
Roberts Bethers
Roberts Bethers (de, 1836–1897) bija vācbaltiešu luterāņu mācītājs un Kurzemes guberņas skolu padomnieks, organizēja Irlavas skolotāju semināra mācību programmu paplašināšanu un skolotāju konferences. Kurzemes ģenerālsuperintendents (1887-1897).
Dzīvesgājums
Dzimis 1836. gada 8. maijā Bauskas luterāņu mācītāja Bernharda Bethera un viņa sievas Angelikas, dzimušas Kīnas (Kühn), ģimenē. Mācījās Jelgavas ģimnāzijā (1850-1854) un studēja teoloģiju Tērbatas universitātē (1855-1859), papildinājās Berlīnes un Erlangenes universitātēs (1859-1860).
Pēc atgriešanās dzimtenē strādāja par mājskolotāju Cēres muižā (1860-1863) un praktizējās pie Kandavas mācītāja Bernevica, vēlāk bija Blīdenes un Stūru draudzes mācītājs (1863-1888). Līdztekus darbojās Kurzemes skolu stundu plāna izveides komisijā (1872-1875), bija skolu padomnieks (1875-1882).
Kurzemes konsistorijas piesēdētājs (1887-1888), ģenerālsuperintendents un konsistorijas viceprezidents (1887-1897).
Miris 1897. gada 20. novembrī Jelgavā.
Septimijs Severs
Lūcijs Septimijs Severs Augusts (la; dzimis, miris ) bija Romas impērijas 21. imperators, valdīja no līdz. Viņš sagrāba varu pēc imperatora Pertinaksa nāves tā sauktajā "piecu imperatoru gadā". Pēc varas nostiprināšanās Septimijs Severs aizvadīja vairākus karus. Sakāva Partiešu karaspēku un paplašināja impērijas robežas līdz Tigras upei. Tāpat arī 202. gadā karoja Ziemeļāfrikā, Mauritānijas provincē, kur tika nostiprināta impērijas dienvidu robeža. Savas valdīšanas pēdējos gados Severs devās uz Britāniju, kur nostiprināja Adriāna valni. 208. gadā iebruka Kaledonijā (Skotijā), bet pēc vairāku gadu karadarbības nespēja gūt panākumus. 210. gadā smagi saslima un nākamajā gadā Eborakas pilsētā nomira.
Lai cīnītos ar naudas problēmām, kuras izjuta valsts kase, Severs bija sācis kalt monētas ar mazāku zelta un sudraba daļu, kas noveda pie inflācijas. Viņš mira 211. gadā un viņu nomainīja dēli Karakalla un Gets.
Auziņi
Auziņi var būt:
Valērija Grišāne
Vairākas reizes uzvarējusi Latvijas Olimpiādē. 2013. gada Eiropas čempionātā atbalsta lēcienā izcīnījusi 9. vietu. Atbalsta lēcienā pasaules reitingā 2014. gadā ieņēmusi 2. vietu, nākamajā gadā — 6. vietu.
Auziņi (Pureņu pagasts)
Auziņi vai Auzeņi (ltg) ir ciems Ludzas novada Pureņu pagastā. Izvietojies pagasta rietumdaļā pie autoceļa V526 5,5 km no pagasta centra Kivdolovas, 13 km no novada centra Ludzas un 268 km no Rīgas. Auziņos atrodas bibliotēka un veikals. Auziņi no 1949. līdz 1954. gadam bija Auziņu ciema centrs, vēlāk izauguši kā kolhoza «Zarja» ciemats.
Prodes muiža
Prodes muižas (de) kungu māja atradās mūsdienu Augšdaugavas novada Prodes pagasta Prodes ciemā. Līdz 1920. gada agrārajai reformai muiža piederēja Osten-Zakenu dzimtai.
Vēsture
Zināms, ka Prodes muiža jau 17. gadsimtā piederēja Ostenzakeniem (von der Osten genannt Sacken zu Prohden). Ap 1665.—1667. gadu luterticīgie Subates iedzīvotāji bija spiesti atstāt katoļticībā pārgājušā Subates muižnieka Plātera valdījumus un pārcelties uz ezera otru krastu, kur uz Prodes muižas zemes izveidoja Jaunsubates miestu. Prodes muižas kungu māja uzcelta ap 1820. gadu. Jaunsubates un Vecsubates miestus apvienoja 1894.gadā. Mūsdienās saglabājušās vienīgi muižas ēkas drupas pakalnā.
Pulapa
Pulapa (Pulap) ir koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Čūkas pavalstī. Pulapa ir viens no Pativas grupas atoliem. Veido divas municipalitātes — Pulapa (1168 iedzīvotāji) ziemeļos un Tamatama (493 iedzīvotāji) dienvidos. Atola iedzīvotāji ir mikronēzieši, runā puluvatiešu valodā, kas tuva čūkiešu valodai.
Last Christmas (nozīmju atdalīšana)
Last Christmas var būt:
Coptotriche roseticola
Coptotriche roseticola ir alotājkožu dzimtas suga. Tā ir sastopama ASV - Ohaio štatā. Kāpuru saimniekaugs ir prēriju roze.
Gnejs Pompejs
Gnejs Pompejs Lielais (Gnaeus Pompeius Magnus; dzimis 106. gada p.m.ē. 29. septembrī, miris 48. gada p.m.ē. 28. septembrī) bija Romas republikas militārais un politiskais līderis.
Cēlies no bagātas dzimtas Pīcēnā. Viņš bija pirmais ar Romas senāta piešķirtajām pilnvarām, kuru nebija pat konsula un provinču pārvaldniekiem. 50. gadu vidū p.m.ē. kopā ar Jūliju Cēzaru un Marku Licīniju Krasu izveidota pirmo triumvirātu. Pēc Krasa un Pompeja sievas Jūlijas (Cēzara meita) nāves izcēlās pilsoņu karš starp Cēzaru un Pompeju, kurā Pompejs zaudēja. Viņš meklēja patvērumu Ēģiptē, kur tika nogalināts.
Superman and the Mole Men
"Superman and the Mole Men" ir 1951. gada ASV supervaroņu filma, kuras režisors ir Lī Šolems. Filma ir balstīta uz DC Comics tāda paša nosaukuma tēlu.
Filmā galvenās lomas attēlo Džordžs Rīvss, Filisa Koutsa, Džefs Korijs, Dž. Farels Makdonalds un Stenlijs Endrūss. Filmas pirmizrāde notika.
Filmā Supermenam ir jāaptur pazemes būtnes, kuras ir nokļuvušas uz Zemes no naftas urbuma.
Lukass Okamposs
Lukass Okamposs (es, dzimis ) ir Argentīnas futbolists, spēlē pussarga pozīcijā, Argentīnas futbola izlases dalībnieks. Kopš 2019. gada Okamposs pārstāv La Liga komandu Sevilla FC.
Argentīnas futbola izlases sastāvā Okamposs debitēja mačā pret Vāciju.
Sasniegumi
Monaco
Sevilla
Estadio Multiusos de San Lázaro
Verónica Boquete de San Lázaro ir daudzfunkcionāls pašvaldības stadions, kas atrodas Santjago de Kompostelas pilsētas San Lázaro apkaimē, Akoruņas provincē, Spānijā. Kopš 2018. gada tas ir nosaukts Santjago spēlētājas Veronikas Boketes vārdā. Līdz tam to sauca par San Lázaro Multiuse stadionu.
Tajā ir vietas 16 666 skatītājiem, un šobrīd tas ir SD Compostela futbola komandas mājas stadions. Tā ir arī vairāku citu komandu galvenā mītne.
KazEOSat-2
KazEOSat-2 (sākotnējais nosaukums DZZ-MR) ir Kazahstānas otrais Zemes tālizpētes pavadonis. Orbītā palaists 2014. gada jūnijā.
Kosmisko aparātu izgatavojis Apvienotās Karalistes uzņēmums Surrey Satellite Technology (SSTL) uz platformas SSTL-150+ bāzes. Pavadonī uzstādīts vidējas izšķirtspējas multispektrālais attēlveidotājs KEIS (Kazakh Earth Imaging System) jeb JSS-56 (Jena-Optronik Spaceborne Scanner-56) jeb MSI (Multispectral Imager) ar izšķirtspēju 6,5 metri, kas izstrādāts Vācijas uzņēmumā Jena-Optronik.
Lidojuma gaita
KazEOSat-2 tika palaists 19:11:11 UTC ar nesējraķeti Dnepr-1 no Jasnijas militārās bāzes Orenburgas apgabalā Krievijā. Kopā ar KazEOSat-2 solārsinhronā orbītā ievadīti 36 pavadoņi.
Fosions Rosolēns
Luijs Antuāns Fosions Rosolēns (fr; dzimis, miris ) bija franču burātājs. Startējis 1900. gada vasaras olimpiskajās spēlēs.
Rosolēns 1900. gada Parīzes olimpiskajās spēlēs startēja vairākās burāšanas disciplīnās. Open klases sacensībās viņš nefinišēja. 0,5 līdz 1 tonnu laivu klases pirmajā braucienā viņš ieguva 11. vietu, bet otrajā braucienā 8. vietu.
Hanss Grūbers
Hanss Grūbers (de; dzimis, ir vāciešu pedagogs un šaha problēmists.
Dzīves gājums
Grūbers studēja psiholoģiju, pedagoģiju un literatūrzinātni Minhenes Universitātē un 1991. gadā to absolvēja, iegūstot doktora grādu. No 1998. gada profesors Rēgensburgas Universitātē. Kopš 2007. gada Grūbers ir viesprofesors un Turku Universitātes izglītības fakultātē.
Šaha kompozīcija
Grūbers ir specializējies pasaku šaha un retro uzdevumu sastādīšanā. No 1985. gada starptautiskais tiesnesis šaha kompozīcijā.
Piemērs
Uzdevuma risinājums:
Bibliogrāfija
Pedagoģiskā literatūra:
Eduards Jaunzems
Eduards Jaunzems ( — ) bija Latvijas politiķis un sabiedrisks darbinieks. Bijis Cēsu pilsētas galva, 1. un 2. Saeimas deputāts, Latvijas Sociāldemokrātiskās strādnieku partijas, vēlāk Neatkarīgo sociālistu biedrs.
Biogrāfija
Dzimis 1872. gadā 21. septembrī Cēsu apriņķī, Liepas pagasta Jaunzemos kā lauku māju īpašnieka dēls. Apmeklējis Liepas pagasta un Āraišu draudzes skolas, 1890. gadā beidzis Dr. Harnacka reālskolu Cēsīs. Piedalījies krievu-japāņu karā, tad strādājis kā kantorists un grāmatvedis Krievijā un Rīgā, vēlāk Cēsīs un Līgatnē.
Pasaules kara sākumā iesaukts krievu pulkos, no kuriem viņam izdevās izkļūt tikai 1917. gadā un pārnākt uz latviešu strēlnieku rezerves pulku. 1917. gada 15. maijā atvaļināts kopā ar citiem vecuma dēļ.
1917.-18. gadā darbojies Cēsu apriņķa strādnieku padomē. No 1919. gada jūnija līdz 1922. gadam Cēsu pilsētas štata un pilsētas galvas amatos.
No 1922. gada 7. novembra līdz 1928. gada 5. novembrim darbojies kā 1. un 2. Saeimas deputāts, sākumā kreiso sociāldemokrātu frakcijā, bet no 1928. gada 2. maija iestājās neatkarīgos sociālistos. Vēlāk strādājis par grāmatvedi-darbvedi.
Miris 1935. gada 10. februārī.
Džermens Defo
Džermens Defo (, dzimis ) ir bijušais Anglijas futbolists un Anglijas izlases dalībnieks.
Anglijas futbola izlasē Defo debitēja 2004. gada martā spēlē pret Zviedrijas izlasi. Pirmos vārtus Anglijas izlases labā guva spēlē pret Polijas izlasi. Savas karjeras laikā pārstāvējis vairākas komandas ne tikai Anglijā, bet spēlējis arī Kanādā un Skotijā. Savas karjeras veiksmīgāko daļu aizvadījis Tottenham Hotspur, kur ar 143 vārtiem ir kluba sestais labākais vārtu guvējs vēsturē. Savu karjeru beidzis 2022. gadā.
Džermena Defo tēvs ir no Dominikas, bet māte no Sentlūsijas.
Sasniegumi
Tottenham Hotspur
Rangers
Individuālie sasniegumi
Coptotriche purinosella
Coptotriche purinosella ir alotājkožu dzimtas suga. Tā ir sastopama ASV - Vašingtonas, Kentuki, Luiziānas, Ņūdžersijas, Ņujorkas, Ohaio un Teksasas. Kāpuru saimniekaugi ir ozolu ģints pārstāvji, tajā skaitā baltais ozols, dižzīļu ozols, sarkanais ozols un dzeltenais ozols.
Pjana
Pjana (ru, myv) ir upe Ņižņijnovgorodas apgabalā un Mordvijā (Krievijā), Suras kreisā krasta pieteka. Upe ir 436 km gara, lai gan no iztekas līdz ietekai taisnā līnijā ir aptuveni 70 km. Tā vispirms plūst uz ziemeļrietumiem un tad gandrīz par 180 grādiem maina savu tecējumu atpakaļ. Tā plūst apkārt Mežpjaņjes augstienei. Pjanas krastos atrodas divas pilsētas — Perevoza un Sergača. Citas lielākas apdzīvotas vietas ir Gagina, Buturļina un Piļna. Pjanas krastos ir izveidojušās vairākas karsta alas. Upe savu nosaukumu ir ieguvusi, jo 1377. gadā, kad uzbruka Zelta Orda, krievu karavīri esot bijuši piedzērušies (krieviski vārds Пьяна norāda uz alkohola lietošanu).
Tetris (filma)
Tetris ir 2023. gada Apvienotās Karalistes un ASV biogrāfiska trillera filma, kuras režisors ir Džons S. Beirds. Filmā galvenās lomas atveido Tarons Edžertons, Ņikita Jefremovs, Sofija Ļebedeva, Entonijs Boils un Tobijs Džounss.
Filma balstīta uz patiesiem notikumiem par licences cīņu, lai pasaulē izplatītu Tetris datorspēli Aukstā kara beigās, 1980. gados.
Filmas Tetris pirmizrāde notika. Kopš filma ir pieejama straumēšanas platformā Apple TV+. Filma saņēma pozitīvas kritiķu atsauksmes, slavējot aktierspēli un skaņu celiņu.
Kentaviuss Koldvels-Poups
Kentaviuss Tanels Koldvels-Poups (en; dzimis Džordžijas štatā) ir amerikāņu basketbolists, spēlē uzbrūkošā aizsarga pozīcijā. 2022. gadā pārstāv Nacionālās basketbola asociācijas (NBA) klubu Denveras "Nuggets". 2020. gada NBA čempions Losandželosas "Lakers" sastāvā.
Karjera
Pēc izcilas vidusskolu basketbola karjeras augstskolu basketbolā K. Koldvels-Poups pārstāvēja Džordžijas Universitātes komandu NCAA, kur nospēlēja divas sezonas. Arī NCAA līmenī viņš sevi parādīja izcili, otrajā sezonā gūstot vidēji 18,5 punktus spēlē. 2013. gada NBA draftā viņu Detroitas "Pistons" izraudzījās ar kopējo 8. numuru pirmajā kārtā, un jau no pirmās sezonas K. Koldvels-Poups ieguva ievērojamu spēles laiku un lomu komandā, daļu spēļu sākot pamatsastāvā. Jau otrajā NBA sezonā viņš piedalījās visās spēlēs, tās visas sākot komandas starta pieciniekā.